OTIF

MEDZINÁRODNÝ INŠTITÚT PRE ZJEDNOTENIE SÚKROMNÉHO PRÁVA
Via Panisperna 28
00184 Rím, Taliansko
Tel. +39 06 69 62 11
Fax +39 06 69 94 13 94
E-mail: info@unidroit.org

MEDZIŠTÁTNA ORGANIZÁCIA PRE MEDZINÁRODNÚ ŽELEZNIČNÚ DOPRAVU
Gryphenhübeliweg 30
CH - 3006 Bern 
Tel. + 41 (0)31 - 359 10 10 Fax + 41 (0)31 - 359 10 11
E-mail: info@otif.org

DIPLOMATICKÁ KONFERENCIA K PRIJATIU
ŽELEZNIČNÉHO PROTOKOLU K DOHOVORU
O MEDZINÁRODNÝCH ZAISŤOVACÍCH
PRÁVACH NA MOBILNÉ ZARIADENIA
Luxemburg, 12. až 23. február 2007

Unidroit/OTIF 2006 DCME-RP - Doc. 3 Originál: anglicky/francúzsky júl 2006

NÁVRH PROTOKOLU

K DOHOVORU
O MEDZINÁRODNÝCH ZAISŤOVACÍCH PRÁVACH NA 
MOBILNÉ ZARIADENIA, TÝKAJÚCE SA 
OSOBITOSTÍ ŽELEZNIČNÉHO MOBILNÉHO PARKU

1.	Text návrhu Protokolu k DOHOVORU O MEDZINÁRODNÝCH ZAISŤOVACÍCH PRÁVACH NA MOBILNÉ ZARIADENIA, TÝKAJÚCE SA OSOBITOSTÍ ŽELEZNIČNÉHO MOBILNÉHO PARKU (návrh Železničného protokolu) bol pripravený spoločným výborom Unidroit /OTIF vládnych expertov pri príležitosti troch zasadaní (Bern,15. - 16.marca 2001; Rím, 17. - 19. júna 2002; Bern, 5. - 13.marca 2003). Bol pritom podporovaný rôznymi skupinami, obzvlášť Rail Working Group a Rail Registry Task Force (RRTF), ktoré sa stretli následne po treťom rokovaní Spoločného výboru vládnych expertov na viacerých zasadaniach (Rím, 20. - 22.marca 2002; Washington, 19. - 20. marca 2003; Brusel, 21. - 23. septembra 2004; Rím, 22. - 24. februára 2005).
2.	Podvýbor redakčného výboru Spoločného výboru vládnych expertov, zasadal pri príležitosti štvrtého zasadania RRTF vo februári 2005. Predmetom tohto zasadnutia bolo preverenie návrhov článkov návrhu železničného protokolu vo vzťahu k registrácii na základe porád a záverov pri príležitosti štvrtého zasadnutia RRTF. Toto sa uskutočnilo na základe mandátu, ktorý bol RRTF udelený na treťom zasadnutí Spoločného výboru vládnych expertov.
3.	Na základe záverov prijatých RRTF boli podvýborom redakčného výboru prijaté nasledovné zmeny, ktoré boli schválené zo strany RRTF:

a)	Prijatie nového úvodného odseku v článku V, aby sa špecifikovali identifikačné požiadavky na mobilný železničný materiál pre účely článku 7 dohovoru;
b)	Prijatie novej vety na začiatku článku V § 2;
c)	Zmena článku V § 2 (prečíslovaný v článku V § 3), aby sa prijal prvok, ktorý spája zmluvný štát, ktorý vydáva prehlásenie, s predmetom mobilného železničného materiálu;
d)	Zmena článku V § 6 (prečíslovaný v článku V § 7), aby sa vyjasnilo, že nesplnenie požiadaviek tohto článku nerobí registráciu neúčinnou;
e)	Zmena článku XIII § 1, kde sa „Rada zástupcov, zástupca" nahrádza výrazom „ orgán pozostávajúci zo zástupcov";
f)	Prijatie nového článku XIII § 3, aby sa zabezpečili výsady a imunity sekretariátu;
g)	Zmena článku XVII § 4, aby sa zabezpečilo, že suma krytia poistenia alebo záruky nebude menšia než suma považovaná za účelnú zo strany dozorného orgánu, pričom ešte musia byť stanovené faktory, ktoré má dozorný orgán zohľadniť;
h)	Zmena článku XVIII § 1, aby sa odzrkadlila požiadavka dohovoru, podľa ktorej budú poplatky stanovené Dozorným úradom a že poplatky môžu byť vyberané v súvislosti s inými registrom poskytovanými výkonmi;
i)	Zmena článku XVIII § 2, kde sa pred „náklady na zriadenie a zariadenie" vloží 
„primerané", a aby sa poukázalo na „primerané náklady Dozorného úradu a jeho sekretariátu";
j)	Vypustenie článku XVIII § 3 v zmysle zmeny článku XVIII § 1.
4.	Text prepracovaných návrhov článkov V, XIII, XVII a XVIII je voči zneniu schválenému Spoločným výborom vládnych expertov v roku 2003 zvýraznený. Prepracované návrhy článkov budú prednesené ako návrh redakčného výboru , pretože Spoločný výbor vládnych expertov sa od ich vypracovania už nestretol.

NÁVRH PROTOKOLU
K DOHOVORU
O MEDZINÁRODNÝCH ZAISŤOVACÍCH PRÁVACH NA MOBILNÉ ZARIADENIA, TÝKAJÚCI SA
OSOBITOSTÍ ŽELEZNIČNÉHO MOBILNÉHO PARKU
PREAMBULA

KAP. I

VŠEOBECNÉ USTANOVENIA

Čl. I    Čl. II   Čl. III 
Čl. IV 
Čl. V 
Čl. VI

Vymedzenia pojmov
Aplikácia dohovoru na železničný vozňový park
Možnosti zmeny
Zastúpenie
Identifikácia železničného vozňového parku
Výber práva

KAP. II

PRÁVA PRI NEPLNENÍ, PORADIE PREDNOSTI A ODSTÚPENIA

Čl. VII   Čl. VIII  Čl. IX    Čl. X     Čl. XI    Čl. XII

Zmena ustanovení o právach pri neplnení
Zmena ustanovení o predbežnej právnej ochrane
Práva pri platobnej neschopnosti
Spolupráca v prípade platobnej neschopnosti
Zmena ustanovení o postúpení
Ustanovenia týkajúce sa dlžníka

KAP. III

USTANOVENIA REGISTRA O ŽELEZNIČNOM VOZŇOVOM PARKU

Čl. XIII 	   Čl. XIV    Čl. XV      Čl. XVI    Čl. XVII    Čl. XVIII

Dozorný úrad a  správca registra
Prvý poriadok registra
Prístup do registra
Určenie prístupových miest
Ďalšie zmeny ustanovení registra
Poplatky Medzinárodného registra

KAP. IV

PRÍSLUŠNOSŤ

Čl. XIX

Zrieknutie sa imunity štátov

KAP. V                           VZŤAH  K INÝM DOHOVOROM
Čl. XX	Vzťah k iným dohovorom
KAP. VI                         ZÁVEREČNÉ USTANOVENIA
Čl. XXI	Podpis, ratifikácia, prijatie, schválenie alebo pristúpenie
Čl. XXII	Organizácie regionálnej hospodárskej integrácie
Čl. XXIII	Vstup do platnosti
Čl. XXIV	Územné jednotky
Čl. XXV	Železničný vozňový park pre verejnú osobnú dopravu
Čl. XXVI	Prechodné ustanovenia
Čl. XXVII	Prehlásenia k jednotlivým ustanoveniam
Čl. XXVIII	Výhrady a prehlásenia
Čl. XXIX	Prehlásenia ku zmene dohovoru alebo jednotlivých ustanovení
Čl. XXX	Dodatočné prehlásenia
Čl. XXXI	Stiahnutie prehlásení
Čl. XXXII	Výpovede
Čl. XXXIII	Kontrolné konferencie, zmeny a s tým súvisiace záležitosti
Čl. XXXIV	Depozitár a jeho úlohy

NÁVRH PROTOKOLU
K DOHOVORU
O MEDZINÁRODNÝCH ZAISŤOVACÍCH PRÁVACH NA MOBILNÉ ZARIADENIA, TÝKAJÚCE SA
OSOBITOSTÍ ŽELEZNIČNÉHO MOBILNÉHO PARKU
(Toto znenie bolo spoločným výborom vládnych expertov Unidroit/OTIF prijaté na jeho treťom zasadnutí od 5. do 13. mája 2003 v Berne a obsahuje zvýraznené návrhy zmien redakčného Výboru spoločného výboru vládnych expertov Unidroit/OTIF  z februára 2005 k článkom V, XIII, XVII a XVIII.)
Zmluvné štáty tohto protokolu - 
s ohľadom na potrebu vykonávania dohovoru o medzinárodných zaisťovacích právach na hnuteľné vybavenie (ďalej označovanom ako „dohovor“), pokiaľ sa týka železničného vozňového parku s ohľadom na stanovené ciele, ktoré sú uvedené v preambule dohovoru,
s vedomím potreby prispôsobenia dohovoru zvláštnym požiadavkám mobilného železničného materiálu a jeho financovania ,
sa dohodli na nasledovných ustanoveniach o pohyblivom železničnom materiáli:
KAPITOLA I
VŠEOBECNÉ USTANOVENIA
Článok I
Vymedzenia pojmov
(1)	Pokiaľ si súvislosti nevyžiadajú nič iné, tak majú pojmy použité v tomto protokole významy uvedené v dohovore.
(2)	V tomto protokole sa nasledovné pojmy používajú v následne uvedenom význame:1

a)	"Garančná zmluva" znamená zmluvu, ktorú určitá osoba uzatvára ako poskytovateľ garancie;
b)	"Poskytovateľ garancie" znamená osobu, ktorá preberá na zaistenie splnenia záväzkov v prospech veriteľa, zaistených zaisťovacou dohodou alebo na základe určitej dohody, záruku alebo garanciu, standby letter of credit, alebo zaistenie úveru iného druhu;
c)	"Prípad platobnej neschopnosti" znamená
i)	začatie konkurzného konania, alebo
ii) 	vyhlásenie dlžníka, že má úmysle pozastaviť platby, alebo skutočné zastavenie platieb zo strany dlžníka, keď je právo veriteľa na začatie konkurzného konania voči dlžníkovi alebo na výkon práv existujúcich pre prípad neplnenia podľa dohovoru vylúčené alebo pozastavené v dôsledku zákona alebo opatrením štátnych orgánov;

1	Oficiálny komentár k článku   7   písmeno   b   dohovoru   vysvetľuje,   že „schopnosť dispozície“ zahŕňa aj oprávnenie povoliť využívanie predmetu. Redakčný výbor preto zastáva názor, že do tohto protokolu by sa nemalo dopĺňať ani vymedzenie pojmu, ani žiadne podobné ustanovenie na potvrdenie tejto pozície.

d)	"primárna jurisdikcia platobnej neschopnosti" znamená jurisdikciu zmluvného štátu, v ktorom sa nachádza ťažisko záujmov dlžníka; za takéto ťažisko sa považuje miesto, kde sa nachádza štatutárne sídlo dlžníka, alebo, ak takéto sídlo neexistuje, tak je to miesto, kde bol dlžník založený, ak sa nedokáže niečo iné;
e)	"mobilný železničný materiál  pre verejnú osobnú dopravu" znamená mobilný železničný materiál, ktorý sa bežne používa podľa cestovného poriadku v osobnej doprave, spoločne s lokomotívami a ďalším mobilným železničným materiálom, ktorý sa bežne pre takúto dopravu používa;
f)	"Železničné vozidlo" znamená vozidlo, ktoré sa môže pohybovať na, alebo bezprostredne nad pevnými koľajovými sústavami alebo vodiacimi dráhami, alebo pevne spojené nadstavby alebo prístavby, ktoré sú, alebo majú byť na takýchto vozidlách pripevnené vrátane všetkých trakčných systémov, motorov, bŕzd, kolesových náprav, podvozkov s točňou a zberačov prúdu, vedno so všetkými upevnenými, zabudovanými, alebo pripevnenými dielmi a inými komponentmi;
g)	"Mobilný železničný materiál" znamená železničné vozidlá, ako aj všetky prevádzkové a technické údaje, príručky a iné záznamy, ktoré sa na určité železničné vozidlo vzťahujú.
Článok II
Aplikácia dohovoru na mobilný železničný materiál
(1)	Dohovor sa vzťahuje na mobilný železničný materiál, ako to zamýšľa tento protokol.
(2)	Dohovor a tento protokol sú označované ako dohovor o medzinárodných zaisťovacích právach na hnuteľné vybavenie týkajúce sa mobilného železničného parku.
Článok III
Možnosti zmeny
Vo svojom vzájomnom vzťahu sa môžu Zmluvné strany písomne dohodnúť na odchýlkach od ustanovení tohto protokolu, alebo ich zmeniť; z tohto je vylúčený článok VII odsek 2.
Článok IV
Zastupovanie
Určitá osoba môže vo vzťahu k mobilnému železničnému parku uzatvárať zmluvy, vykonávať zápis v zmysle článku 16, odsek 3 dohovoru a uplatňovať si práva podľa dohody ako zástupca, správca alebo iný zástupca za iného v mene veriteľa alebo viacerých veriteľov.

Článok V 
Identifikácia mobilného železničného materiálu2
(1) Pre účely článku 7 dohovoru je popis predmetu mobilného železničného materiálu postačujúci, keď a) obsahuje názov a výrobné číslo výrobcu, ako aj označenie modelu, alebo b) je v súlade s postupom predpísaných v nasledovných odsekoch.
(2) Pre účely kapitoly V dohovoru predpisuje Dozorný úrad v registračnom poriadku systém priradenia identifikačných čísiel správcom registra, ktorý umožňuje jednoznačnú identifikáciu mobilného železničného materiálu. Identifikačné číslo musí byť buď pripevnené na predmete mobilného železničného materiálu, alebo musí byť v Medzinárodnom registri priradené národnému alebo regionálnemu identifikačnému číslu pripevnenému na predmete.
(3) Pre účely odseku 2 môže zmluvný štát uviesť formou prehlásenia systém národných alebo regionálnych identifikačných čísiel, ktorý sa má používať [vo vzťahu k predmetom mobilného železničného materiálu, ktoré sú zaťažené medzinárodným právom zaistenia, ktoré bolo poskytnuté dlžníkom, ktorý sa v čase uzatvorenia dohody, ktorou sa medzinárodné právo zaistenia poskytlo, alebo ktorého poskytnutie sa dohodlo, nachádzal v zmluvnom štáte]. Takýto národný alebo regionálny identifikačný systém zabezpečí, že sa predmety mobilného železničného materiálu budú dať jednoznačne identifikovať, a že budú splnené základné požiadavky uvedené v dohovore a v tomto protokole, ktoré sú kladené na údaje potrebné pre vedenie Medzinárodného registra.
(4) Prehlásenie zmluvného štátu podľa odseku 2 sa poskytuje pri ratifikácii, prijatí, alebo schválení tohto protokolu, alebo pri pristúpení k nemu, a obsahuje podrobné údaje o spôsobe fungovania národného alebo regionálneho identifikačného systému.
(5) Dozorný úrad preverí národný alebo regionálny identifikačný systém, ktorý bude uvedený v prehlásení zmluvného štátu podľa odseku 3 a môže poskytnúť rady týkajúce sa opatrení, ktoré je potrebné vykonať na zabezpečenie toho, aby systém spĺňal podmienky stanovené v odseku 3.
(6) Každý zápis týkajúci sa určitého predmetu mobilného železničného materiálu je potrebné vykonávať na základe identifikačného čísla prideleného správcom registra podľa odseku 2.
(7) V zápise týkajúcom sa predmetu mobilného železničného materiálu, ku ktorému bolo poskytnuté vyhlásenie podľa odseku 2, musia byť uvedené všetky národné alebo regionálne identifikačné čísla, ktoré boli predmetu pridelené od momentu vstúpenia tohto protokolu do platnosti, ako aj časové obdobie, počas ktorého boli jednotlivé čísla pre predmet používané. Dlžník musí a veriteľ môže oznámiť Medzinárodnému registru všetky nové národné alebo regionálne identifikačné čísla, ktoré boli pridelené počas trvania zápisu príslušného práva. Každé týmto spôsobom uvedené a oznámené identifikačné číslo bude správcom registra zapísané do Medzinárodného registra. Nesplnenie niektorej vyššie uvedenej požiadavky nevedie k neúčinnosti zápisu.
ČlánokVI Výber práva
(1)	Tento článok sa uplatňuje iba vtedy, keď určitý zmluvný štát predložil vyhlásenie podľa článku XXVII.

2	Návrh zmeny zo strany redakčného výboru Spoločného výboru vládnych expertov Unidroit/OTIF

(2)	Zmluvné strany dohody, s ňou spojenej garančnej zmluvy, alebo odstúpenia z poradia prednosti sa môžu dohodnúť, ktorému právu majú ich zmluvné práva úplne, alebo čiastočne podliehať.
(3)	Pokiaľ nebude dohodnuté niečo iné, tak je odvolanie sa na právo zvolené zmluvnými stranami v článku 2 odvolaním sa na vnútroštátne právne predpisy označeného štátu, alebo, ak takýto štát zahŕňa viaceré územné celky, na vnútroštátne právo označeného územného celku.
KAPITOLA II
PRÁVA  PRI NEPLNENÍ, PORADIE PREDNOSTI A ODSTÚPENIA
Článok VII 
Zmena ustanovení o právach pri neplnení
(1)	Každé nariadenie súdu podľa článku 8 odsek 1 písmeno a  odsek 2, článku 10 a článku 13 odsek 1 písmeno b dohovoru, ktoré zmocňuje veriteľa prevziať predmet do držby, do úschovy, alebo do dispozičnej moci, môže stanoviť primerané opatrenia, ktoré má dlžník vykonať, a ktoré umožnia veriteľovi vykonávať svoje práva podľa nariadenia.
(2)	Článok 8   odsek 3  dohovoru sa neuplatňuje na mobilný železničný materiál. Každé právo uvažované podľa Dohody pre prípad neplnenia je pri pohyblivom železničnom materiáli vykonávané spôsobom primeranej hospodárnosti. Vykonávanie práva sa považuje za hospodársky primerané vtedy, keď sa deje v súlade s ustanovením dohovoru, okrem prípadu, ak je takého ustanovenie očividne neprimerané.
(3)	Ak príjemca zaistenia oznámi podľa článku 8 odsek 4 dohovoru účastníkom písomne úmysel odpredaja, alebo úmysel uzavretia leasingovej zmluvy minimálne 14 dní dopredu, tak sa tým považuje tu bližšie určený predpoklad, podľa ktorého sa má tento odpredaj, alebo toto uzavretie leasingovej zmluvy „oznámiť....dopredu....v primeranej lehote“ za splnený. Toto ustanovenie neprotirečí dohode o dlhšej oznamovacej lehote medzi príjemcom a poskytovateľom zaistenia alebo poskytovateľom garancie.
   Článok VIII 
Zmena ustanovení o predbežnej právnej ochrane
(1)	Tento článok sa uplatňuje iba v zmluvnom štáte, ktorý vydal prehlásenie podľa článku XXVII a iba v rozsahu v tomto prehlásení označenom.
(2)	Právna ochrana podľa článku 13 odsek 1 dohovoru nie je závislá od súhlasu dlžníka.
(3)	V zmysle článku 13 odsek 1 dohovoru znamená „ obratom“ v súvislosti s nadobudnutím právnej ochrany počet kalendárnych dní odo dňa požiadania o právnu ochranu, ktorý zmluvný štát predkladajúci požiadavku uviedol vo svojom prehlásení.
(4)	Článok 13 odsek 1 dohovoru sa v bezprostrednej nadväznosti na písmeno d uplatňuje s nasledovným doplnením:
"e) pokiaľ sa na tom dlžník a veriteľ výslovne dohodli, odpredaj predmetu a použitie výťažku z predaja",
Článok 43 odsek 2  sa uplatňuje s doplnením slov  "a písmeno e"   za slovami "článok 13 odsek 1 písmeno d".
(5)	Vlastníctvo alebo iné právo dlžníka, ktoré sa odpredajom podľa odseku 4 prenáša, sú zbavené všetkých ostatných práv, pred ktorými má prednosť medzinárodné právo zaistenia veriteľa podľa článku 29 dohovoru.

(6) Súdna právna ochrana podľa článku 13 odsek 1 dohovoru môže byť v zmluvnom štáte poskytnutá bez ohľadu na zahájenie konkurzného konania v inom štáte, pokiaľ požiadanie o túto právnu ochranu neporušuje pre zmluvný štát záväzný dohovor medzinárodného práva, alebo preň záväzný právny akt organizácie regionálnej hospodárskej integrácie, na ktoré sa uplatňuje článok  XXII odsek 1 tohto protokolu.
          Článok IX
Práva pri platobnej neschopnosti
(1)	Tento článok sa uplatňuje iba vtedy, keď zmluvný štát, ktorý má primárnu jurisdikciu platobnej neschopnosti, vydal prehlásenie podľa článku XXVII.
Alternatíva A
(2)	V prípade platobnej neschopnosti poskytne konkurzný správca, alebo, ak sa s tým uvažuje, dlžník, s výhradou odseku 6 veriteľovi držbu mobilného železničného materiálu najneskôr v skoršom z dvoch nasledovných časových okamihov:
a)	pri uplynutí čakacej lehoty;
b)	v časovom okamihu, keď by mal veriteľ nárok na držbu mobilného železničného materiálu, ak by sa tento článok neuplatňoval.

(3)	V zmysle tohto článku je " čakacia lehota " tá lehota, ktorú zmluvný štát majúci primárnu jurisdikciu platobnej neschopnosti uviedol vo vyhlásení.
(4)	Pokiaľ a dovtedy, kým sa veriteľovi neposkytne príležitosť na prevzatie do držby podľa odseku 2,

a)	bude konkurzný správca, alebo, ak sa s tým uvažuje, dlžník, mobilný železničný materiál uschovávať a udržiavať tento a jeho hodnotu podľa dohody;
b)	je veriteľ oprávnený požiadať o iné formy predbežnej právnej ochrany, ktoré aplikované právo umožňuje.

(5)	Odsek 4 písmeno a nevylučuje používanie mobilného železničného materiálu v rámci dohôd, ktoré sú prijaté s cieľom úschovy mobilného železničného materiálu a uchovania jeho hodnoty.
(6)	Konkurzný správca, alebo, ak sa s tým uvažuje, dlžník, si môže ponechať držbu mobilného železničného materiálu, ak do časového momentu uvedeného v odseku 2 odstránil každé neplnenie – s výnimkou neplnenia, ktoré bolo spôsobené zahájením konkurzného konania – a zaviaže sa ku splneniu všetkých budúcich záväzkov vyplývajúcich z dohovoru a s ňou súvisiacich písomností. Druhá čakacia doba sa pri nesplnení takýchto budúcich záväzkov nedá nárokovať.
(7)	Uplatňovaniu práv, ktoré poskytujú dohovor alebo tento protokol pri platobnej neschopnosti, nesmie byť po dni uvedenom v odseku 2 bránené, ani nesmie byť zdržiavané.
(8)	Záväzky dlžníka vyplývajúce z dohody nesmú byť menené bez súhlasu veriteľa.
(9)	Odsek 8 sa nedotýka prípadného oprávnenia konkurzného správcu podľa uplatneného práva, dohodu zrušiť.
(10)	S výnimkou zákonných práv kategórie, ktorá spadá pod vyhlásenie podľa článku 39 odsek 1 dohovoru nemajú v konkurznom konaní nezapísané práva žiadnu prednosť pred zapísanými právami.
(11)	Dohovor pozmenený článkami VII a XXV tohto protokolu sa pri vykonávaní všetkých práv z platobnej neschopnosti aplikuje podľa tohto článku.
(5)	
Alternatíva B
(2)	V prípade platobnej neschopnosti oznámi konkurzný správca, alebo, ak sa s tým uvažuje, dlžník, veriteľovi na jeho požiadanie v rámci lehoty, ktorá je uvedená vo vyhlásení zmluvného štátu podľa článku XXVII či
a)	podľa pravidiel dohody a s ňou súvisiacich písomností odstráni každé neplnenie - s výnimkou neplnenia, ktoré bolo spôsobené zahájením konkurzného konania – a zaviaže sa ku splneniu všetkých budúcich záväzkov, alebo
b)	sa veriteľovi podľa aplikovaného práva poskytne príležitosť na prevzatie mobilného železničného materiálu do držby.

(3)	Aplikované právo uvedené v odseku 2 písmeno b môže pripustiť, že súd bude požadovať splnenie ďalších požiadaviek, alebo poskytnutie ďalších záruk.
(4)	Veriteľ má predložiť dôkaz o svojich pohľadávkach a má preukázať, že jeho medzinárodné právo zaistenia je zapísané.
(5)	Ak konkurzný správca, alebo, ak sa s tým uvažuje, dlžník, neurobí žiadne vyhlásenie podľa odseku 2, alebo ak vyhlási, že poskytne veriteľovi možnosť na prevzatie mobilného železničného materiálu do držby, a túto možnosť mu neposkytne, tak súd môže veriteľovi – prípadne s opatreniami – umožniť prevzatie mobilného železničného materiálu do držby a požadovať, aby sa splnili ďalšie požiadavky, alebo aby sa poskytli ďalšie záruky.
(6)	Mobilný železničný materiál nesmie byť odpredaný skôr, než súd nerozhodne o pohľadávke podľa medzinárodného práva zaistenia.
Alternatíva C
(2)	V prípade platobnej neschopnosti musí konkurzný správca, alebo ak sa s tým uvažuje dlžník, počas lehoty na odstránenie
a)	podľa pravidiel dohody a s ňou súvisiacich písomností odstrániť každé neplnenie - s výnimkou neplnenia, ktoré bolo spôsobené zahájením konkurzného konania – a zaviazať sa ku splneniu všetkých budúcich záväzkov, alebo
b)	poskytnúť veriteľovi podľa aplikovaného práva možnosť prevziať mobilný železničný materiál do držby.

(3)	Pred uplynutím lehoty na odstránenie môže konkurzný správca, alebo, ak sa s tým uvažuje, dlžník, požiadať na súde o nariadenie, ktorým bude pozastavený jeho záväzok podľa odseku 2 písmeno b na určitý čas, ktorý sa začína uplynutím lehoty na odstránenie a nekončí neskôr než uplynutím dohody, alebo jej akéhokoľvek predĺženia, a to za podmienok, ktoré súd považuje za oprávnené ("lehota pozastavenia"). Takéto nariadenie nebude vydané, pokiaľ sa konkurzný správca, alebo, ak sa s tým uvažuje, dlžník, nezaviaže súdu, že zaplatí všetky dlžné sumy, a že splní všetky ostatné záväzky, ktoré veriteľovi pribudnú počas lehoty pozastavenia.
(4)	Keď bude podaná žiadosť o súdne nariadenie podľa odseku 3 , tak mobilný železničný materiál nesmie byť odpredaný do rozhodnutia súdu. Keď sa žiadosti nevyhovie počas počtu kalendárnych dní odo dňa podania žiadosti o právnu ochranu, ktorý zmluvný štát, v ktorom je žiadosť podaná, uviedol vo svojom vyhlásení, tak sa žiadosť považuje za stiahnutú, pokiaľ sa veriteľ a konkurzný správca, alebo, ak sa s tým uvažuje, dlžník, nedohodnú inak.
(5)	Pokiaľ, a dovtedy kým sa veriteľovi neposkytne príležitosť na prevzatie do držby podľa odseku 2,
(3)	

a)	bude konkurzný správca, alebo ak sa s tým uvažuje dlžník, mobilný železničný materiál uschovávať a udržiavať tento a jeho hodnotu podľa dohody;
b)	je veriteľ oprávnený požiadať o iné formy predbežnej právnej ochrany, ktoré aplikované právo umožňuje.

(6)	Odsek 5 písmeno a nevylučuje používanie mobilného železničného materiálu v rámci dohôd, ktoré sú prijaté s cieľom úschovy mobilného železničného materiálu a uchovania jeho hodnoty.
(7)	Konkurzný správca, alebo, ak sa s tým uvažuje, dlžník, si môže ponechať držbu mobilného železničného materiálu, ak počas lehoty na odstránenie, alebo prípadnej lehoty pozastavenia odstráni každé neplnenie - s výnimkou neplnenia, ktoré bolo spôsobené zahájením konkurzného konania    -    a zaviaže sa, že splní všetky záväzky vyplývajúce z dohody a s ňou súvisiacich písomností. Druhá čakacia doba sa pri nesplnení takýchto budúcich záväzkov nedá nárokovať.
(8)	S výhradou odsekov 3 a 4 nesmie byť výkon práv, ktoré dohovor umožňuje pri platobnej neschopnosti bránený alebo zdržiavaný.
(9)	S výhradou odsekov 3 a 4 nesmú byť záväzky dlžníka z dohody a s ňou súvisiacich právnych úkonov v konkurznom konaní zmenené bez súhlasu veriteľa.
(10)	Odsek 9 sa nedotýka prípadného oprávnenia konkurzného správcu zrušiť dohodu podľa aplikovaného práva.
(11)	S výnimkou zákonných práv kategórie, ktorá spadá pod vyhlásenie podľa článku 39 odsek 1 dohovoru, nemajú v konkurznom konaní nezapísané práva žiadnu prednosť pred zapísanými právami.
(12)	Dohovor pozmenený článkami VII a XXV tohto protokolu sa pri vykonávaní všetkých práv z platobnej neschopnosti aplikuje podľa tohto článku.
(13)	V zmysle tohto článku je lehota na odstránenie časové obdobie, počínajúce okamihom prípadu platobnej neschopnosti, ktorý zmluvný štát majúci primárnu jurisdikciu platobnej neschopnosti, uviedol vo vyhlásení.
Článok X
Spolupráca v prípade  platobnej neschopnosti
(1)	Tento článok sa uplatňuje iba v zmluvnom štáte, ktorý vydal prehlásenie podľa článku XXVII.
(2)	Pokiaľ je aplikovateľný článok IX, spolupracujú súdy zmluvného štátu, v ktorom sa mobilný železničný materiál nachádza, pri vykonávaní článku IX podľa práva tohto zmluvného štátu, tak ako je to len možné so zahraničnými súdmi a so zahraničnými konkurznými správcami.
Článok XI
Zmena ustanovení o odstúpení
Článok 33 odsek 1 dohovoru sa aplikuje bezprostredne v nadväznosti na písmeno b s nasledovným doplnením:
"a c       dlžníkovi nebolo dopredu písomne oznámené odstúpenie v prospech inej osoby."

Článok XII
Ustanovenia týkajúce sa dlžníka
(1)	Ak neexistuje neplnenie v zmysle článku 11 dohovoru, tak má dlžník nárok na nerušenú držbu a používanie predmetu podľa pravidiel dohody voči
a)	jeho veriteľovi a vlastníkovi každého práva, ktoré nezaťažuje právnu pozíciu dlžníka podľa článku 29 odsek 4 písmeno b  dohovoru, pokiaľ a dovtedy, kým sa dlžník tohto nároku vzdal a
b)	vlastníkovi každého práva, ktoré zaťažuje právnu pozíciu dlžníka podľa článku 29
odsek 4 písmeno a dohovoru, pokiaľ a dovtedy, kým s tým vlastník tohto práva nesúhlasí.
(2)	Dohovor alebo tento protokol sa nedotýkajú ručenia veriteľa podľa aplikovaného práva pre porušenie dohody, pokiaľ sa táto dohoda vzťahuje na mobilný železničný materiál.
KAPITEL III
USTANOVENIA REGISTRA O MOBILNOM ŽELEZNIČNOM MATERIÁLI
Článok XIII
Dozorný úrad a správca registra
(1)	Dozorný úrad je orgánom zloženým zo zástupcov, do ktorého vysiela každý zmluvný štát jedného zástupcu.
(2)	Medzištátna organizácia pre medzinárodnú železničnú dopravu je sekretariátom Dozorného úradu a podporuje dozorný úrad pri vykonávaní jeho úloh.
(3)	Sekretariát získa, pokiaľ ju ešte nemá, právnu subjektivitu a užíva vo vzťahu k jeho úlohám na základe dohovoru a tohto protokolu tie isté oslobodenia a imunity, ktoré sú Dozornému úradu poskytované podľa článku 27 odsek 3 dohovoru a Medzinárodnému registru podľa článku   27 odsek 4 dohovoru.
(4)	Rozhodnutie Dozorného úradu, ktoré sa dotýka iba záujmov jedného zmluvného štátu alebo skupiny zmluvných štátov sa prijme vtedy, keď tento zmluvný štát alebo väčšina zo skupiny zmluvných štátov hlasuje za toto rozhodnutie. Rozhodnutie, ktoré by mohlo ovplyvniť záujmy zmluvného štátu alebo skupiny zmluvných štátov, je pre tento zmluvný štát alebo skupinu štátov účinné vtedy, keď tento zmluvný štát alebo väčšina zo skupiny zmluvných štátov hlasuje za toto rozhodnutie.
(5)	Prvý správca registra sa stanovuje na obdobie najviac desať [10] rokov. Potom sa správca registra stanoví, alebo stanoví znovu na časové obdobia najviac desať [10] rokov.

Článok XIV
Prvý poriadok registra
Prvý Poriadok registra bude Dozorným úradom zostavený najneskôr [tri mesiace] pred vstúpením tohto protokolu do platnosti tak, aby nadobudol účinnosť so vstúpením tohto protokolu do platnosti. Pred vydaním Poriadku registra zverejní Dozorný úrad včas návrh na preskúmanie a stanovisko; následne bude s týmto cieľom konzultovať zástupcov výrobcov, prevádzkovateľov a poskytovateľov peňazí.

3
3
porovnaj poznámku 2

9.

Článok XV
Prístup do registra 
Úlohy Medzinárodného registra budú správcom registra vykonávané 24 hodín denne. 
Článok XVI 
Určenie prístupových miest
Zmluvný štát môže kedykoľvek určovať miesta ako prístupové miesta, cez ktoré sa môžu Medzinárodnému registru doručovať údaje potrebné pre zápis; z tohto je vyňaté doručovanie údajov pre zápis oznámenia národného zaisťovacieho práva a pre zápis práva podľa článku 40 dohovoru, ak tieto vznikajú podľa práva iného štátu. Takéto stanovenie môže iba povoliť používanie takéhoto označeného prístupového miesta, ale ho nemôže záväzne predpísať. Prístupové miesta zabezpečujú svoje úlohy prinajmenšom počas pracovného času bežného v ich príslušných oblastiach.
Článok XVII
Ďalšie zmeny ustanovení registra4
(1)	Kritériá dopytovania pri Medzinárodnom registri podľa článku 19 odsek 6 dohovoru budú stanovené v poriadku registra Dozorného úradu.
(2)	V prípade článku 25 odsek 2 dohovoru a za tam uvedených predpokladov má vlastník zapísaného budúceho medzinárodného zaisťovacieho práva alebo zapísaného budúceho odstúpenia medzinárodného zaisťovacieho práva prijať najneskôr do 10 kalendárnych dní po prijatí výzvy uvedenej v článku 25 odsek 2 jemu k dispozícii stojace opatrenia na vymazanie zápisu.
(3)	Ak sa zapísalo odstúpenie z poradia prednosti a ak boli splnené záväzky dlžníka voči oprávnenému z odstúpenia poradia, tak tento zariadi vymazanie zápisu najneskôr do 10 kalendárnych dní po momente odovzdania alebo prijatia písomnej výzvy od zmluvnej strany, ktorej právo ustúpilo, na adresu oprávneného uvedenú v zápise.
(4)	Suma krytia poistenia alebo garancie podľa článku 28 odsek 4 dohovoru sa pre každú udalosť rovná prinajmenšom sume, ktorú Dozorný úrad stanovil ako primeranú; tu je potrebné zohľadniť [...]
(5)	Tento dohovor nevylučuje, že správca registra uzavrie poistenie alebo uvedie garanciu na krytie  škodových udalostí, za ktoré podľa článku 28 dohovoru neručí.
Článok XVIII
Poplatky Medzinárodného  registra5
(1)	Dozorný úrad stanoví vyberané poplatky platné v súvislosti so zápismi, dopytmi a inými službami, ktoré poskytuje medzinárodný register, v danom prípade v súlade so svojim poriadkom registra a môže tieto meniť.
(2)	Poplatky uvedené v odseku 1 musia kryť náklady zriadenia a zariadenia (amortizované počas 10 rokov) a prevádzky medzinárodného registra, ako aj primerané náklady Dozorného úradu a jeho sekretariátu, ktoré vznikajú v súvislosti so zabezpečovaním úloh, výkonom právomocí a plnením povinností podľa článku 17 odsek 2 dohovoru; poskytovateľovi služieb pritom nesmie byť bránené v tom, aby pracoval na báze dosahovania zisku.
4	por. poznámku 2
5	taktiež
4	
KAPITOLA IV PRÍSLUŠNOSŤ
Článok XIX
Zrieknutie sa imunity štátov
(1)	Zrieknutie sa imunity štátov z titulu súdnej právomoci v zmysle článku 42 alebo článku 43 dohovoru alebo pri presadzovaní práv na pohyblivom železničnom materiáli podľa dohovoru je s výhradou odseku 2 záväzné a spôsobuje, že keď sú splnené ostatné predpoklady pre príslušnosť súdov alebo pre presadenie, tak je príslušnosť odôvodnená, alebo presadenie je prípustné.
(2)	Zrieknutie sa podľa odseku 1 musí byť deklarované písomne a musí obsahovať popis mobilného železničného materiálu podľa článku V.
KAPITOLA V 
VZŤAH K INÝM DOHOVOROM
Článok XX
Vzťah k iným dohovorom
Pre zmluvné štáty, ktoré sú zmluvnými stranami dohovoru a tohto protokolu sú dohovor a tento protokol v prípade kolízie nadradené nasledovným:
a)	Dohovoru z Ríma z roku 1980 o práve aplikovanom na zmluvné dlžnícke vzťahy;
b)	Dohovoru z Bruselu z roku 1968 o súdnej príslušnosti a výkone súdnych rozhodnutí v občianskych a obchodných záležitostiach (v príslušnom platnom znení);
c)	Dohovoru z Lugana z roku 1988 o súdnej príslušnosti výkone súdnych rozhodnutí v občianskych a obchodných záležitostiach;
d)	Medziamerickému dohovoru z roku 1994 o práve aplikovanom na medzinárodné zmluvy;
e)	Dohovoru z roku 1980 o medzinárodnej železničnej doprave (COTIF) v znení pozmeňovacieho protokolu z 3. júna 1999;
f)	Dohovoru Unidroit z roku 1988 o medzinárodnom faktoringu;
g)	Dohovoru Unidroit z roku 1988 o medzinárodnom finančnom lízingu;
[h)	Haagskemu dohovoru z roku 2002 o súdnej príslušnosti a výkone súdnych rozhodnutí v civilných a obchodných záležitostiach a]
[i)	Nariadeniu (ES) č.1346/2000 Rady Európskej únie z 29. mája 2000 o konkurznom konaní a nariadeniu (ES) č.44/2001 Rady Európskej únie z 22. decembra 2000 o súdnej príslušnosti a uznaní a výkone rozhodnutí v civilných a obchodných záležitostiach,]

pokiaľ sa tieto vzťahujú na mobilný železničný materiál a pokiaľ je príslušná dohoda [alebo príslušné nariadenie] v zmluvných štátoch platné a nie je zlučiteľné s dohovorom o medzinárodných zaisťovacích právach na hnuteľné vybavenie alebo s týmto protokolom.
KAPITOLA VI
ZÁVEREČNÉ USTANOVENIA
Článok XXI
Podpis, ratifikácia, prijatie, schválenie alebo pristúpenie
(1)	Tento protokol je pripravený na podpis dňa  ... v ... pre štáty, ktoré sa zúčastnili diplomatickej konferencie k prijatiu protokolu k dohovore o medzinárodných zaisťovacích právach na hnuteľnom vybavení, týkajúceho sa osobitostí mobilného železničného materiálu od ... do ... v ... . Po ... je protokol k dispozícii na podpis pre všetky štáty v sídle Medzinárodného inštitútu na zjednotenie súkromného práva (Unidroit) v Ríme, kým nevstúpi podľa článku XXIII do platnosti.
(2)	Tento protokol si vyžaduje ratifikáciu, prijatie alebo schválenie zo strany štátov, ktoré ho podpísali.
(3)	Každý štát, ktorý tento protokol nepodpíše, k nemu môže kedykoľvek pristúpiť.
(4)	Ratifikácia, prijatie, schválenie alebo pristúpenie sa uskutoční prostredníctvom uloženia zodpovedajúcej formálnej listiny u depozitára.
(5)	Štát sa môže stať zmluvnou stranou tohto protokolu vtedy, keď je alebo sa stane aj zmluvnou stranou dohovoru.
Článok XXII
Organizácie regionálnej hospodárskej integrácie
(1)	Organizácia regionálnej hospodárskej integrácie, ktorá je vytvorená suverénnymi štátmi, a ktorá je príslušná pre určité otázky obsiahnuté v tomto protokole, môže tento protokol takisto podpísať, prijať, schváliť, alebo k nemu pristúpiť. Organizácia regionálnej hospodárskej integrácie má v tomto prípade práva a povinnosti zmluvného štátu v rozsahu, v ktorom je príslušná pre otázky, ktoré sú v tomto protokole. Pokiaľ je v tomto protokole určujúci počet zmluvných štátov, nepočíta a organizácia regionálnej hospodárskej integrácie za ďalší zmluvný štát okrem členských štátov, ktoré sú zmluvnými štátmi.
(2)	Organizácia regionálnej hospodárskej integrácie poskytne depozitárovi pri podpise, prijatí, schválení alebo pristúpení prehlásenie, v ktorom označí otázky zachytené prostredníctvom tohto protokolu, pre ktoré jej bola jej členskými štátmi prenesená príslušnosť. Organizácia regionálnej hospodárskej integrácie oznámi depozitárovi bezodkladne každú zmenu  v rozdelení príslušnosti označenej v prehlásení podľa tohto odseku vrátane novo prenesených príslušností.
(3)	Odkaz v tomto protokole na "zmluvný štát" alebo "zmluvné štáty" platí rovnako pre organizáciu regionálnej hospodárskej integrácie, ak si to vyžadujú súvislosti.
(1)	
Článok XXIII
Vstup do platnosti
(1)	Tento protokol vstúpi do platnosti v prvý deň mesiaca, ktorý nasleduje po časovom období troch mesiacov od uloženia [tretej]   ratifikačnej, schvaľovacej listiny, listiny o schválení alebo pristúpení medzi štátmi, ktoré takéto listiny uložili.
(2)	Pre ostatné krajiny vstúpi tento protokol do platnosti v prvý deň mesiaca, ktorý nasleduje po časovom období troch mesiacov od uloženia ich ratifikačnej, schvaľovacej listiny, listiny o schválení.
Článok XXIV Územné celky
(1)	Zmluvný štát, ktorý obsahuje územné celky, v ktorých sa na otázky upravované týmto protokolom aplikujú rôzne právne poriadky, môže pri ratifikácii, prijatí, schválení alebo pristúpení prehlásiť, že tento protokol sa vzťahuje na všetky jeho územné celky, alebo iba na jeden alebo viaceré; toto prehlásenie môže kedykoľvek nahradiť novým prehlásením.
(2)	Každé takéto prehlásenie je potrebné oznámiť depozitárovi; v ňom je potrebné výslovne uviesť tie územné celky, v ktorých sa tento protokol aplikuje.
(3)	V prípade, že zmluvný štát nevydal prehlásenie podľa odseku 1, tak sa tento protokol aplikuje na všetky územné celky tohto štátu.
(4)	Ak zmluvný štát rozšíri platnosť tohto protokolu na jeden alebo viaceré svoje územné celky, tak môžu byť vydané podľa tohto protokolu prípustné prehlásenia pre každý z týchto územných celkov; prehlásenia vydané pre jeden územný celok sa môžu odchyľovať od prehlásení vydaných pre určitý iný územný celok.
(5)	Ak sa tento protokol týka na základe prehlásenia podľa odseku 1 jedného alebo viacerých územných celkov zmluvného štátu,

a)	tak sa považuje, že dlžník sa nachádza v zmluvnom štáte iba vtedy, keď bol založený podľa práva, ktoré platí v územnom celku, na ktorý sa dohovor a tento protokol aplikujú, alebo ak má svoje zapísané, alebo stanovám zodpovedajúce sídlo, svoju hlavnú správu, svoju pobočku, alebo svoj zvyčajný pobyt v územnom celku, na ktorý sa dohovor a tento protokol aplikujú;
b)	tak platí každé odvolanie sa na založenie predmetu v zmluvnom štáte ako odvolanie sa na založenie predmetu v územnom celku, na ktorý sa dohovor a tento protokol aplikujú a  
c)	tak je potrebné považovať každé odvolanie sa na správne orgány v tomto zmluvnom štáte ako odvolanie sa na správne orgány, ktoré sú príslušné v územnom celku, na ktorý sa dohovor a tento protokol aplikujú.
Článok XXV
Mobilný železničný materiál pre verejnú osobnú dopravu
Zmluvný štát môže pri ratifikácii, prijatí, alebo schválení tohto protokolu, alebo pri pristúpení k nemu prehlásiť, ktoré z nasledovných písmen a v akom rozsahu sa naň vzťahuje:
a)	práva zamýšľané [v kapitole III dohovoru a v článkoch VII až X tohto protokolu] nesmú byť na jeho výsostnom území uplatňované na ten mobilný železničný materiál pre verejnú osobnú dopravu, ktorý je uvedený v prehlásení, 

alebo je stanovený príslušným, depozitárovi oznámeným orgánom tohto štátu;
b)	práva zamýšľané [v kapitole III dohovoru a v článkoch VII až X tohto protokolu] nesmú byť na jeho výsostnom území uplatňované na ten mobilný železničný materiál, ktorý je uvedený v prehlásení, alebo je stanovený príslušným, depozitárovi oznámeným orgánom tohto štátu, pokiaľ sa používa na prepravu vo verejnom záujme;
c)	zmluvný štát, ktorý vydá prehlásenie podľa písmena a alebo b, má zohľadniť ochranu záujmov veriteľov.
Článok XXVI
Prechodné ustanovenia
Vo vzťahu k pohyblivému železničnému materiálu sa článok 60 dohovoru mení nasledovne:
a)	v odseku 2 písmeno a sa za slovo "dlžník" vložia slová "v okamžiku nadobudnutia alebo vzniku práva";
b)	odsek 3 sa nahrádza nasledovným znením:
"(3)	 Vo svojom prehlásení podľa odseku 1 môže zmluvný štát určiť, že články 29, 35 a 36 dohovoru, ako sú protokolom pozmenené alebo doplnené, majú byť od určitého dňa – najskôr tri roky po účinnosti tohto prehlásenia – podľa svojich pravidiel uplatňované na už existujúce práva z určitej dohody; táto dohoda musí byť uzavretá v takom časovom okamihu, keď sa dlžník nachádzal v tomto štáte. Každá nadradenosť práva podľa práva tohto štátu, pokiaľ sa uplatňuje, zostáva naďalej zachovaná, keď je právo zapísané pred uplynutím lehoty uvedenej v prehlásení do Medzinárodného registra, a to nezávisle od toho, či už bolo predtým zapísané iné právo."
                        Článok XXVII      Prehlásenia k jednotlivým ustanoveniam
(1)	Zmluvný štát môže pri ratifikácii, prijatí alebo schválení tohto protokolu alebo pri pristúpení k nemu prehlásiť, že bude uplatňovať jeden z článkov VI a X tohto protokolu, alebo bude uplatňovať oba články.
(2)	Zmluvný štát môže pri ratifikácii, prijatí alebo schválení tohto protokolu alebo pri pristúpení k nemu prehlásiť, že bude článok VIII tohto protokolu uplatňovať celkom alebo čiastočne. Ak vydá takéto prehlásenie, tak má udať časové obdobie uvažované v článku VIII odsek 3.
(3)	Zmluvný štát môže pri ratifikácii, prijatí alebo schválení tohto protokolu alebo pri pristúpení k nemu prehlásiť, že bude uplatňovať jednu z alternatív A, B alebo C článku IX, vždy v jej celosti; ak tak prehlási, tak má udať, akým druhom konkurzného konania bude v danom prípade túto alternatívu uplatňovať. Ak zmluvný štát vydá prehlásenie podľa tohto odseku, tak má udať časové obdobie uvažované podľa článku IX alternatíva A odsek 3, alternatíva B odsek 2 alebo alternatíva C odseky 4 a 13.
(4)	Súdy zmluvných štátov majú uplatňovať článok IX v zhode s prehlásením, ktoré bolo vydané zmluvným štátom, majúcim primárnu jurisdikciu pri platobnej neschopnosti.
Článok XXVIII
Výhrady a prehlásenia
(1) Výhrady k tomuto protokolu nie sú prípustné; prehlásenia, ktoré sú prípustné podľa článkov XXIV, XXV, XXVII, XXIX a XXX však môžu byť vydané podľa pravidiel týchto ustanovení.

(2)	Každé prehlásenie, alebo dodatočné prehlásenie, alebo každé stiahnutie prehlásenia podľa tohto protokolu je potrebné oznámiť písomne depozitárovi.
Článok XXIX
Prehlásenia ku zmene dohovoru alebo jednotlivých ustanovení
(1)	Prehlásenia podľa dohovoru vrátane prehlásení podľa článkov 39,40, 50, 52, 53, 54, 55, 57, 58 a 60 platia aj v aplikačnom rozsahu tohto protokolu, pokiaľ sa neuvažuje s niečím iným.
(2)	Zmluvný štát môže pri ratifikácii, prijatí alebo schválení tohto protokolu alebo pri pristúpení k nemu prehlásiť, že pre aplikáciu článkov VI a VIII ukladá iné, vo svojom prehlásení uvedené predpoklady.
(3)	Pre účely článku 50 odsek 1 dohovoru znamená "vnútroštátny právny úkon“ vo vzťahu k pohyblivému železničnému materiálu aj právny úkon druhu uvedeného v článku 2 odsek 2 písmená a až c dohovoru, keď sa príslušný predmet pri normálnom používaní dá v dôsledku rozchodu koľajníc alebo iných konštrukčných prvkov používať iba v jedinom železničnom systéme v rámci tohto zmluvného štátu.
Článok XXX
Dodatočné prehlásenia
(1)	S výnimkou prehlásenia podľa článku 60 dohovoru v spojení s článkom XXIX tohto protokolu, môže zmluvný štát vydať kedykoľvek po dni, keď tento protokol preň nadobudol platnosť, dodatočné prehlásenie prostredníctvom zodpovedajúceho oznámenia depozitárovi.
(2)	Takéto dodatočné prehlásenie bude účinné prvým dňom mesiaca, ktorý nasleduje po časovom období šiestich mesiacov po doručení oznámenia u depozitára. Ak je v oznámení uvedené, že toto prehlásenie bude účinné až po dlhšom časovom období, tak bude účinné po uplynutí tohto dlhšieho časového obdobia po doručení oznámenia u depozitára.
(3)	Bez ohľadu na odseky 1 a 2 sa tento protokol naďalej uplatňuje vo vzťahu ku všetkým právam, ktoré vzniknú pred nadobudnutím účinnosti takéhoto dodatočného prehlásenia, ako keby neboli žiadne dodatočné prehlásenia vydané.
[(4)      Prehlásenia podľa článkov 39 a 40 dohovoru podliehajú tomuto článku.]
Článok XXXI
Stiahnutie prehlásení 
(1)	S výnimkou prehlásenia podľa článku 60 dohovoru v spojení s článkom XXV tohto protokolu môže každý zmluvný štát, ktorý vydal prehlásenie podľa tohto protokolu, toto prehlásenie kedykoľvek stiahnuť späť prostredníctvom oznámenia u depozitára. Takéto stiahnutie bude účinné prvým dňom mesiaca, ktorý nasleduje po časovom období šiestich mesiacov po doručení oznámenia u depozitára.
(2)	Bez ohľadu na odsek 1 sa tento protokol naďalej uplatňuje vo vzťahu ku všetkým právam, ktoré vzniknú pred nadobudnutím účinnosti takéhoto stiahnutia, ako keby nebolo žiadne stiahnutie vykonané.
Článok XXXII
Výpovede
(1)	Každý zmluvný štát môže tento protokol vypovedať prostredníctvom písomného oznámenia adresovaného depozitárovi.

(2)	Takáto výpoveď bude účinná prvým dňom mesiaca, ktorý nasleduje po časovom období 12 mesiacov po doručení oznámenia depozitárovi.
(3)	Bez ohľadu na odseky 1 a 2 sa tento protokol naďalej uplatňuje vo vzťahu ku všetkým právam, ktoré vzniknú pred nadobudnutím účinnosti takejto výpovede, ako keby nebola žiadna výpoveď podaná.
Článok XXXIII
Kontrolné konferencie, zmeny a s tým súvisiace záležitosti
(1)	Depozitár vypracuje po dohode s Dozorným úradom raz ročne, alebo, ak si to okolnosti vyžadujú, v inom čase, správy pre zmluvné štáty, ako bol systém úpravy, vytvorený po protokolom pozmenenom dohovore uplatňovaný v praxi. Pri vypracovaní týchto správ zohľadňuje depozitár správy Dozorného úradu o fungovaní medzinárodného registračného systému.
(2)	Na požiadanie minimálne 25 percent zmluvných štátov budú depozitárom po dohode s Dozorným úradom zvolané kontrolné konferencie zmluvných štátov na rokovanie o nasledovných otázkach:

a)	praktické vykonávanie dohovoru pozmeneného týmto protokolom a jeho účinnosť pri uľahčovaní majetkovými hodnotami zaisteného financovania a zaisteného lízingu pre predmety spadajúce pod jeho ustanovenia;
b)	právny výklad a aplikácia tohto protokolu a poriadku registra;
c)	fungovanie medzinárodného registračného systému, činnosť správcu registra a jeho dohľad zo strany Dozorného úradu pri zohľadnení ich správ a 
d)	či majú byť tento protokol alebo úpravy týkajúce sa Medzinárodného registra pozmenené.
(3)	Každá zmena tohto protokolu musí byť schválená minimálne dvojtretinovou väčšinou zmluvných štátov, ktoré sa zúčastňujú na konferencii označenej v odseku 2; potom nadobudne platnosť pre štáty, ktoré ju ratifikovali, prijali, alebo schválili, hneď ako bude ratifikovaná, prijatá alebo schválená tromi štátmi podľa ustanovení článku XXIII, ktoré sa aplikujú na jej vstup do platnosti.
Článok XXXIV
Depozitár a jeho úlohy
(1)	Ratifikačné a schvaľovacie listiny, listiny o prijatí alebo pristúpení, sú uložené v Medzinárodnom inštitúte pre zjednotenie súkromného práva (Unidroit), ktorý je týmto určený za depozitára.
(2)	Depozitár
a)	oznamuje všetkým zmluvným štátom
i)	každý nový podpis alebo uloženie ratifikačnej a schvaľovacej listiny, listiny o prijatí alebo pristúpení, s udaním času,
ii)	deň vstúpenia protokolu do platnosti,
iii)	každé prehlásenie vydané podľa tohto protokolu, s udaním času,
iv)	stiahnutie alebo zmenu prehlásenia s udaním času a

v)	oznámenie každej výpovede tohto protokolu s udaním času výpovede, ako aj času, keď bude účinná;
b)	odovzdáva všetkým zmluvným štátom overené odpisy tohto protokolu;
c)	zasiela Dozornému úradu a správcovi registra odpis každej ratifikačnej a schvaľovacej listiny, listiny o prijatí alebo pristúpení, s udaním času uloženia, každého prehlásenia alebo jeho stiahnutia, alebo zmeny prehlásenia a každého oznámenia výpovede s udaním času oznámenia tak, aby boli v nich oznámené údaje ľahko a úplne prístupné a  
d)	zabezpečuje všetky ostatné úlohy, ktoré sú pre depozitárov bežné.
Na dokumentovanie uvedeného, nižšie podpísaní, na toto riadne oprávnení splnomocnenci, tento protokol podpísali.